**ՀԻՄՆԱՎՈՐՈՒՄ**

**«Ալավերդի համայնքի ավագանու 2024 թվականի մայիսի 15-ի N 62-Ա որոշումն ուժը կորցրած ճանաչելու մասին» նախագծի ընդունման վերաբերյալ**

1. Ընթացիկ իրավիճակը և իրավական ակտի ընդունման անհրաժեշտությունը

Ալավերդի համայնքի ավագանու 15.05.2024թ. «ԱԼԱՎԵՐԴԻ ՀԱՄԱՅՆՔԻ ՀՈՂԱՄԱՍՆ ՈՒՂՂԱԿԻ ՎԱՃԱՌՔԻ ՄԻՋՈՑՈՎ ՕՏԱՐԵԼՈՒ ՄԱՍԻՆ» N 62-Ա որոշումը կազմվել է Մանվել Սերյոժայի Մալխասյանի կողմից լիազորված անձ Ինա Էդիկի Պետրոսյանի դիմումի, գույքի նկատմամբ իրավունքի պետական գրանցման N 30082023-06-0023 վկայականի հիման վրա: Բացի նշված փաստաթղթերը, վկայականի գրանցման հիմքում առկա էր նաև անշարժ գույքի առուվաճառքի պայմանագիր: N 30082023-06-0023 վկայականով ավտոտնակի նկատմամբ իրավունքը գրացված է սեփականություն, իսկ 0.0019 հա մակերեսով հողամասը՝ վարձակալություն: Վկայականում և պայմանագրում հողամասի նկատմամբ որևէ սահմանափակումներ նշված չէր, ինչպես նաև բնության մեջ փաստացի տեղադիրքը չէր հակասում Հայաստանի Հանրապետության Հողային օրենսգրքի 60-րդ հոդվածի պահանջներին, չէր գտնվում ինժեներատրանսպորտային օբյեկտների օտարման գոտիներում և սպասարկման համար նախատեսված տարածքներում, հնագիտական, պատմամշակութային հուշարձանների պահպանության գոտիներում, բնապահպանական արժեք ներկայացնող հողամասերում, չէր հակասում քաղաքաշինական նորմերին և կանոններին, չէր առաջացնում հարկադիր սերվիտուտ պահանջելու իրավունք: Հիմք ընդունելով առկա տվյալները՝ գնման նախապատվության իրավունքով հողամասն ուղղակի վաճառքով որոշվեց օտարել ավտոտնակի սեփականատիրոջը՝ իր դիմումի համաձայն: Սակայն հետագայում օտարման գործընթացում պատվիրվել է միասնական տեղեկանք հողամասի սահմանափակումների վերաբերյալ և ստացվել է պատասխան, որ հողամասը գտնվում է Հայաստանի Հանրապետության Հողային օրենսգրքի 60-րդ հոդվածով սահմանված հողամասերի ցանկում (ՄՏ-12082024-06-0032 միասնական տեղեկանք): Պարզվել է, որ նշված սահմանափակումը դրվել է դեռևս 2008թ. Ալավերդու քաղաքապետի որոշմամբ:

Հաշվի առնելով, որ հողամասի նկատմամբ առկա է սահմանափակում, անհրաժեշտություն է առաջացել ուժը կորցրած ճանաչել Ալավերդի համայնքի ավագանու 15.05.2024թ. «ԱԼԱՎԵՐԴԻ ՀԱՄԱՅՆՔԻ ԿԱԴԱՍՏՐԱՅԻՆ ՔԱՐՏԵԶԻ 06-002-0204-0056 ԾԱԾԿԱԳՐՈՎ 0.0019 ՀԱ ՄԱԿԵՐԵՍՈՎ ՀՈՂԱՄԱՍՆ ՈՒՂՂԱԿԻ ՎԱՃԱՌՔԻ ՄԻՋՈՑՈՎ ՕՏԱՐԵԼՈՒ ՄԱՍԻՆ» N 62-Ա որոշումը:

1. **Կարգավորման նպատակը և ակնկալվող արդյունքը**

Նախագծով նախատեսվում է պահպանել նախկինում կայացված որոշման կետը և ապահովել ՀՀ Հողային օրենսգրքի 60-րդ հոդվածի պահանջը:

1. **Ալավերդի համայնքի բյուջեի եկամուտներում և ծախսերում սպասվելիք փոփոխությունները**

Նախագծի ընդունմամբ համայնքի բյուջեի եկամուտներում փոփոխության անհրաժեշտություն կա, այն է՝ Մանվել Սերյոժայի Մալխասյանի կողմից համայնքի բյուջեի 900265121492 հաշվեհամարին վճարված՝ 15048 /տասնհինգ հազար քառասունութ/ ՀՀ դրամ գումարը (հողամասի կադաստրային արժեքն է) ենթակա է վերադարձման: